פוליפיה

פוליפיה (באנגלית: Polyphia) היא להקת רוק מתקדם אינסטרומנטלית מהעיר פלאנו שבטקסס, אשר הוקמה בשנת 2010.

היסטוריה 

להקת פוליפיה הוקמה בשנת 2010, וזכתה לראשונה להצלחה משמעותית כאשר נגינת הגיטרה בשירם "Impassion", מתוך המיני-אלבום Inspire, הפכה לוויראלית ביוטיוב. מאז, הפופולריות של הלהקה גדלה, והם הופיעו לצד אמני מטאלקור מתקדם כמו פריפרי , ביטווין דה בריד אנד מי  ואוגוסט ברנז רד .

חברי הלהקה ציינו כי השפעותיהם מגיעות מאמנים מכל הז'אנרים. בהתחלה הם נטו לכיוון של צלילים כבדים יותר במוזיקה, אך מאז פנו לכיוון של להקה ממוקדת-מלודית יותר. בהתייחסות לאלבום Muse, חבר הלהקה טימותי הנסון סיפר כי ההשפעה העיקרית עבורו הגיעה ממוזיקת פופ וראפ.

סגנון והשפעות 
בתחילת דרכה הלהקה הייתה ידועה בזכות הקאברים לגיטרה קלאסית שפרסמה ביוטיוב. המיני-אלבום הראשון שלהם, Inspire, ואלבום האולפן הראשון, Muse, מראים שניהם את ההערכה של הלהקה למוזיקת פופ. יחד עם זאת, בשני האלבומים ניכרות השפעות של פרוגרסיב מטאל, יותר מאשר בשירים שהוציאו לאחר מכן. הדבר מאפיין אותם עם סגנון הדג'נט, אם כי בצורה אופיינית הם היו פחות כבדים ויותר מבוססי-מלודיה מעמיתיהם. באלבום האולפן השני שלהם, Renaissance, נראה היה כי הלהקה מתרחקת יותר מהמטאל, ופונה לעבר צליל אשר יותר מושפע מרוק מתקדם וממאת' רוק . הם גם החלו לערבב אלמנטים של EDM, פאנק והיפ הופ, כשהוציאו את הסינגל "LIT", שהוא רמיקס ל-"Light", השיר השני באלבום Renaissance. הצליל שלהם התפתח עוד, עם יציאת המיני-אלבום השני שלהם, The Most Hated, והאלבום השלישי, New Levels New Devils, אשר בין היתר הופקו על ידי מפיקי ההיפ הופ וה-EDM, ג'אדג' ו-Y2K.
אלבומם הרביעי Remember That You Will Die הוא ניסיון יותר אקספרמנטלי של הלהקה, רווי בסגנונות שונים, שיתופי פעולה מגוונים מאוד ובלתי ניתן לתארו בתור ז'אנר יחיד, לאלבום אלמנטים של היפ הופ, ג'אז, מטאל, פלמנקו, דג'נט ועוד.

ביקורות 
בביקורת על האלבום Muse באתר Metal Injection נכתב: "בעיקרון, אם אתם מחפשים מוזיקה אינסטרומנטלית באמת נהדרת שמתרחקת מהמלכודות של מטאל אינסטרומנטלי מודרני ולא תעזוב אתכם בזמן הקרוב, לכו על Muse. או אם אתם מחפשים כמה שירים לזמזם לעצמכם בטירוף במהלך חיי היומיום שלכם, כי הם פשוט לא יצאו מהראש שלכם... שוב, האלבום הזה כאן. קחו אותו."

חברי הלהקה

הרכב נוכחי 
 טים הנסון – גיטרה (2010–הווה)
 סקוט לה-פייג' – גיטרה (2010–הווה)
 קליי גובר – גיטרה בס (2012–הווה)
 קליי אשלימן – תופים (2016–הווה)

חברים לשעבר 
 ברנדון בורקהלטר – תופים (2010–2014; 2015–2016), קול (2010–2011)
 רנדי מת' – תופים (2014–2015)
 ליין דסקין – קול (2010–2012)

דיסקוגרפיה

אלבומי אולפן 
 2014: Muse
 2016: Renaissance
 2018: New Levels New Devils
 2022: Remember That You Will Die

מיני-אלבומים 
 2013: Inspire
 2017: The Most Hated

דמו 
 2011: Resurrect
 2012: Bach Concerto No. 1 in D Minor

סינגלים 
 2013: "Envision" 
 2017: "LIT"
 2018: "G.O.A.T"
 2018: "O.D."
 2018: "Yas" 
 2019: "Look but Don't Touch" 
 2019: "Inferno"
 2019: "Brand New Day" 
 2022: "Playing God"
 2022: "Neurotica"
 2022: "ABC" 
 2022: "Ego Death"

קישורים חיצוניים

הערות שוליים 

להקות רוק אמריקאיות
להקות רוק מתקדם
להקות שהוקמו בשנת 2010